cyanic-selkie/wikianc huggingface dataset:
Υπόθεση Novartis στην Ελλάδα
Πόρισμα και απαλλαγές
Οι εργασίες της επιτροπής ολοκληρώθηκαν και το πόρισμα εγκρίθηκε από την πλειοψηφία στις 15 Ιουλίου 2020. Το πόρισμα της πλειοψηφίας κατέληξε ότι τελέστηκαν από τον Δημήτρη Παπαγγελόπουλο τα αδικήματα ηθική αυτουργία σε κακουργηματική κατάχρηση εξουσίας, ηθική αυτουργία σε πλημμεληματική κατάχρηση εξουσίας, ηθική αυτουργία σε παράβαση καθήκοντος, παράβαση καθήκοντος κατά εξακολούθηση, απόπειρα εκβίασης, δωροληψία πολιτικού αξιωματούχου και υπαλλήλου και για σύσταση εγκληματικής οργάνωσης. Επίσης πρότεινε την απαλλαγή του για δύο αδικήματα. Στο πόρισμά της η Νέα Δημοκρατία ανέφερε ότι έγινε απόπειρα εξόντωσης των πολιτικών αντιπάλων του ΣΥΡΙΖΑ μέσω της υπόθεσης NOVARTIS κατονομάζοντας ως υπεύθυνους την ηγεσία του ΣΥΡΙΖΑ. Ο ΣΥΡΙΖΑ χαρακτήρισε το κατηγορητήριο κατασκευασμένο από Νέα Δημοκρατία και ΚΙΝΑΛ και βασισμένο σε καταθέσεις υποδίκων. Στο πόρισμά του το ΚΙΝΑΛ ανέφερε ότι «υπήρξε σκευωρία την οποία έστησε το παραδικαστικό κύκλωμα με επικεφαλής τον πρώην αναπληρωτή υπουργό Δικαιοσύνης Δημήτρη Παπαγγελόπουλο και το οποίο επιχείρησε να σπιλώσει Έλληνες πολιτικούς.», ενώ ότι υπήρχε και σκάνδαλο με τις φαρμακευτικές δαπάνες την περίοδο 2004-2009. Στην ολομέλεια της Βουλής υπερψηφίστηκε η παραπομπή του σε ειδικό δικαστήριο.
Τον Ιούλιο του 2022, δημοσιεύθηκε το βούλευμα του Δικαστικού Συμβουλίου σύμφωνα με το οποίο η παραπομπή της Ελένης Τουλουπάκη στη δικαιοσύνη δεν σχετιζόταν τελικώς με την Υπόθεση Novartis, αλλά για κατάχρηση εξουσίας, που αφορά τη μη αποστολή στη Βουλή των καταγγελιών του ΚΙΝΑΛ – ΠΑΣΟΚ για τον τότε υπουργό Παναγιώτη Κουρουμπλή, που είχε διατελέσει υπουργός Υγείας και είχε καταγγελθεί για την υπόθεση της Novartis. Επίσης, για την ίδια παράλειψη της μη αποστολής του φακέλου Κουρουμπλή παραπέμπεται στο Ειδικό Δικαστήριο ο Δημήτρης Παπαγγελόπουλος, μαζί με παράβαση καθήκοντος σε βαθμό πλημμελήματος κατ΄εξακολούθηση για άσκηση πιέσεων στην Ελένη Ράικου, που χειριζόταν την υπόθεση Novartis πριν την Ελένη Τουλουπάκη. Στο πόρισμα, επίσης, απαλλάχτηκαν όλα τα δημοσιογραφικά πρόσωπα που κατηγορήθηκαν αρχικά. Οι διαφορές μεταξύ του πορίσματος και των αρχικών δημοσιευμάτων στον τύπο, στα οποία γινόταν λόγος ότι η Τουλουπάκη και ο Παπαγγελόπουλος διώκονταν για την υπόθεση Novartis έκαναν τη δικαστική δημοσιογράφο Ιωάννα Μάνδρου να υποστηρίξει ότι υπήρξε οργανωμένο σχέδιο παραπληροφόρησης, πιθανόν με πολιτικά κίνητρα.
Παραπομπές
Κατηγορία:Ελληνικά πολιτικά σκάνδαλα Κατηγορία:Εταιρικά σκάνδαλα Κατηγορία:Πολυεθνικές εταιρείες
Τέκλα Τερέσα Γουμπιένσκα
Η Τέκλα Τερέσα Γουμπιένσκα (πολωνικά: Tekla Teresa Łubieńska) (6 Ιουνίου 1767, Βαρσοβία - 15 Αυγούστου 1810, Κρακοβία) ήταν Πολωνή θεατρική συγγραφέας, ποιήτρια και μεταφράστρια.
Βιογραφία
Η Γουμπιένσκα ήταν κόρη των Πολωνών ευγενών, Φραντσίσεκ Μπιελίνσκι, (ανιψιός και υιοθετημένος γιος του Φραντσίσεκ Μπιελίνσκι), συγγραφέα και γερουσιαστή του Τσερσκ και της συζύγου του, Κριστίνα Γιουστίνα Σανγκούσκο. Διδάχθηκε στο σπίτι. Το 1778, σε ηλικία 11 ετών, έχασε τη μητέρα της. Από τότε, ήταν στη φροντίδα της δούκισσας Μπαρμπάρα Σανγκούσκο, τη γιαγιά από την πλευρά της μητέρας της, που της έδωσε γαλλική εκπαίδευση. Αργότερα παντρεύτηκε, ως δεύτερη σύζυγος του, τον Φέλιξ Γουμπιένσκι, μελλοντικό Υπουργό Δικαιοσύνης στην Πολωνία του Κονγκρέσου. Έκαναν δέκα παιδιά, μεταξύ αυτών, τον Τόμας και τον Χένρικ. Ενώ ο σύζυγος της Τέκλα συμμετείχε στην ταραχώδη πολιτική της Συνομοσπονδίας της Ταργκοβίτσα, έφυγε έγκυος για την Πράγα με τα παιδιά της. Όταν επέστρεψε στην Πολωνία το 1785, εγκαταστάθηκε στο οικογενειακό κτήμα στο Γκούζουφ και αφιερώθηκε στην οικογενειακή ζωή, την τεκνοποίηση και τη γραφή της. Πέθανε ξαφνικά σε μικρή ηλικία, μόλις 43 ετών, στην Κρακοβία τον Αύγουστο του 1810. Είναι πρόγονος της Βρετανής ηθοποιού, Ρούλα Λένσκα.
Γραπτά
Την εποχή του Τετραετούς Σέιμ έγραψε πατριωτικά εδάφια. Αρχικά, αφιερώθηκε στη συγγραφή κυρίως κωμωδιών, συμπεριλαμβανομένων δραματικών αντιπερισπασμών για τα παιδιά. Αργότερα παρήγαγε ιστορικά δράματα όπως: Βάντα, βασίλισσα της Πολωνίας (1806), Καρλομάγνος και Βιτεκίνδος (1807), ένα δράμα δύο πράξεων με έμμετρο λόγο. Μετέφρασε έργα των Ρακίνου και Βολταίρου.
Εξωτερικοί σύνδεσμοι
Κατηγορία:Πολωνοί μεταφραστές Κατηγορία:Πολωνές ποιήτριες Κατηγορία:Πολωνές συγγραφείς
Μια σκοτεινή υπόθεση (Μπαλζάκ)
Μια σκοτεινή υπόθεση είναι μυθιστόρημα του Ονορέ ντε Μπαλζάκ, που δημοσιεύτηκε το 1841. Περιλαμβάνεται στις Σκηνές της πολιτικής ζωής της Ανθρώπινης κωμωδίας.
Αναφέρεται σε ένα σκοτεινό επεισόδιο της ναπολεόντειας εποχής, όταν οι αριστοκράτες προσπαθούσαν να ανατρέψουν την Επανάσταση και ο αρχηγός της αστυνομίας θέλει να εξαφανίσει τα ίχνη μιας αποτυχημένης συνομωσίας κατά του Ναπολέοντα.
Η συνωμοσία
Ηρωίδα της ιστορίας είναι η Λωράνς ντε Σενκ-Σιν, μια νεαρή αριστοκράτισσα που ζει στη Γαλλία στην περιοχή της Καμπανίας με ένα ηλικιωμένο ζευγάρι αριστοκρατών, τους ντ'Ωτεσέρ των οποίων οι γιοι, Ρομπέρ και Αντριάν, βρίσκονται στην εξορία για να πολεμήσουν εναντίον του Ναπολέοντα. Η ιστορία ξεκινά το 1803 όταν η Λωράνς συμμετέχει σε μια βασιλική συνωμοσία για την ανατροπή του Ναπολέοντα που ήταν τότε Πρώτος Ύπατος. Οι δίδυμοι εξάδελφοί της Σιμέζ, των οποίων οι γονείς εκτελέστηκαν κατά την Τρομοκρατία, και οι Ρομπέρ και Αντριάν ντ'Ωτεσέρ, που είναι όλοι εξόριστοι αριστοκράτες, επιστρέφουν κρυφά στη Γαλλία για να συμμετάσχουν στη συνομωσία και εκείνη τους βοηθά να κρυφτούν. αριστερά|μικρογραφία|Στον δρόμο για την [[Τρουά]] Ωστόσο, η συνομωσία ανακαλύπτεται και πράκτορες του υπουργού της αστυνομίας Ζοζέφ Φουσέ, ταξιδεύουν στην περιοχή για να βρουν τους συνωμότες. Ο γερουσιαστής Μαλέν, ένας κορυφαίος πολιτικός που τώρα κατέχει την κατασχεμένη τεράστια περιουσία των αδελφών Σιμέζ στη Γκοντρεβίλ, ταξιδεύει επίσης εκεί για να καταστρέψει ενοχοποιητικά έγγραφα.
Ο Μαλέν συζητά με τον συμβολαιογράφο του για τη συνωμοσία, αλλά τον ακούει ο δασοφύλακας Μισού, ο οποίος παλαιότερα ήταν επιστάτης της οικογένειας Σιμέζ, όταν κατείχαν όλη την περιοχή της Γκοντρεβίλ, και παραμένει πιστός σ' αυτούς, αν και πλέον έχει γίνει Ιακωβίνος. Ο Μισού ενημερώνει τη Λωράνς ότι η συνωμοσία έχει ανακαλυφθεί και κρύβουν τους τέσσερις νεαρούς σε ένα ερειπωμένο μοναστήρι στο δάσος, οι κατάσκοποι δεν τους βρίσκουν. Ωστόσο, η συνωμοσία κατά του Ναπολέοντα αποτυγχάνει.
Ο ντ'Ωτεσέρ υποβάλλει αίτηση για να αποκατασταθούν τα δικαιώματα των γιων του και των Σιμέζ ως πολίτες. Η αίτηση γίνεται δεκτή και έτσι οι νεαροί βγαίνουν από την κρυψώνα και εγκαθίστανται στο σπίτι της Λωράνς. Ο ηλικιωμένος συγγενής της Λωράνς, ο μαρκήσιος ντε Σαρζμπέφ, τους προτρέπει να υπηρετήσουν στον στρατό του Ναπολέοντα για να κερδίσουν την εύνοια αλλά όλοι αρνούνται.
Η απαγωγή - η δίκη
Τρία χρόνια αργότερα, οι Σιμέζ, οι αδερφοί ντ'Ωτεσέρ και ο Μισού πηγαίνουν στο δάσος της Γκοντρβίλ για να ξεθάψουν σάκους με χρυσό και τιμαλφή της οικογένειας Σιμέζ που είχε κρύψει ο έμπιστος Μισού όταν η τεράστια περιουσία τους είχε κατασχεθεί κατά τη διάρκεια της επανάστασης. Την ίδια μέρα, η γερουσιαστής Μαλέν απάγεται από πέντε μασκοφόρους από το αρχοντικό του στη Γκοντρβίλ. Οι τέσσερις νεαροί αριστοκράτες και ο Μισού θεωρούνται ύποπτοι για την απαγωγή και δικάζονται όλοι στην Τρουά. Κατά τη διάρκεια της δίκης, ο Μαλέν κρύβεται από τους απαγωγείς του στο ίδιο εγκαταλελειμμένο μοναστήρι όπου κρύφτηκαν οι τέσσερις αριστοκράτες μετά την προηγούμενη αποτυχημένη συνωμοσία τους. Κάποιος παραπλανά τη σύζυγο του Μισού και αυτή μεταφέρει φαγητό στον Μαλέν, νομίζοντας ότι είναι μήνυμα του συζύγου της. Στη συνέχεια, ο Μαλέν ελευθερώνεται ενώ η δίκη βρίσκεται σε εξέλιξη. Η μαρτυρία του, καθώς επιβεβαιώνει ότι το άτομο που του έφερνε φαγητό ήταν η σύζυγος του Μισού, οδηγεί στην καταδίκη του Μισού σε θάνατο και των τεσσάρων ευγενών σε 20ετή φυλάκιση με καταναγκαστικά έργα.
Η χάρη
Οι τέσσερις ευγενείς κατατάσσονται ως αξιωματικοί στον στρατό του Ναπολέοντα. Στα χρόνια που ακολουθούν, όλοι σκοτώνονται στο μέτωπο εκτός από τον Αντριάν ντ'Ωτεσέρ που επιστρέφει τραυματισμένος. Αυτός και η Λωράνς αργότερα παντρεύονται.
Ο επίλογος
Σε έναν επίλογο που διαδραματίζεται το 1833, η Λωράνς και ο Μαλέν συναντιούνται τυχαία σε μια εκδήλωση. Η Λωράνς φεύγει αμέσως θυμωμένη μόλις τον βλέπει και ο Μαλέν επίσης φεύγει σύντομα ταραγμένος. Ο Ανρί ντε Μαρσαί που είναι παρών στην εκδήλωση εξηγεί στους άλλους καλεσμένους τον λόγο και δίνει λεπτομέρειες για την εμπλοκή του Μαλέν σε μια αποτυχημένη πολιτική συνωμοσία με τον Ταλεϋράνδο, τον Φουσέ και άλλους εναντίον του Ναπολέοντα το 1800 πριν τη μάχη του Μαρένγκο, και πώς οι προσπάθειές του να την καλύψει είχαν οδηγήσει στις περιπέτειες που αντιμετώπισε η Λωράνς.
Ιστορικό υπόβαθρο
Τα ιστορικά στοιχεία στα οποία βασίζεται το μυθιστόρημα είναι μια διάσημη υπόθεση που έλαβε χώρα το 1800: η απαγωγή του γερουσιαστή Κλεμάν ντε Ρι, και μια συνωμοσία εναντίον του Ναπολέοντα.
Το μυθιστόρημα αναφέρεται στα ιστορικά στοιχεία με αναδρομές στο παρελθόν, ιστορικές εξηγήσεις, πληροφορίες για τους χαρακτήρες, το παρελθόν τους, τους δεσμούς τους, την προσωπικότητά τους.
Παραπομπές
Κατηγορία:Μυθιστορήματα του Ονορέ ντε Μπαλζάκ Κατηγορία:Μυθιστορήματα που έγιναν ταινίες
ΟΥΕΦΑ Τσάμπιονς Λιγκ 2015-16
Το  αποτέλεσε την 61η χρονιά της κορυφαίας διασυλλογικής ευρωπαϊκής διοργάνωσης, που οργανώνεται από την UEFA και την 24η από τότε που μετονομάστηκε σε ΟΥΕΦΑ Τσάμπιονς Λιγκ. Ο τελικός διεξήχθη στο Σαν Σίρο του Μιλάνου στην Ιταλία.
Αλλαγές στον τρόπο διεξαγωγής
Η Εκτελεστική Επιτροπή της ΟΥΕΦΑ, που πραγματοποιήθηκε στις 27 Μαΐου 2013, ενέκρινε τις παρακάτω αλλαγές για το ΟΥΕΦΑ Τσάμπιονς Λιγκ οι οποίες εφαρμόστηκαν από την περίοδο 2015–16 (και για τρία χρόνια, μέχρι τη περίοδο 2017–18):
Κατάταξη ομοσπονδιών
Για το ΟΥΕΦΑ Τσάμπιονς Λιγκ 2015-16 οι ομοσπονδίες κατανεμήθηκαν με βάση την επίδοσή τους σε Ευρωπαϊκές διοργανώσεις από την περίοδο 2009–10 έως και την περίοδο 2013–14.
Ομάδες
Μέσα σε παρενθέσεις παρουσιάζονται οι θέσεις που κατέλαβαν οι ομάδες στα εθνικά τους πρωταθλήματα την προηγούμενη σεζόν. Εκτός από τη Σεβίλλη η οποία προκρίθηκε στη φάση των ομίλων ως κάτοχος του τίτλου Γιουρόπα Λιγκ. (ΚΤ: κάτοχος τίτλου Τσάμπιονς Λιγκ, ΓΛ: κάτοχος τίτλου Γιουρόπα Λιγκ).
Γύροι και ημερομηνίες κληρώσεων
Το πρόγραμμα της διοργάνωσης είναι το ακόλουθο (Όλες οι κληρώσεις πραγματοποιήθηκαν στην έδρα της ΟΥΕΦΑ στη Νιόν, Ελβετία εκτός αν ορίστηκε διαφορετικά).
Πρώτος προκριματικός γύρος
Η κλήρωση για τον 1ο προκριματικό και τον 2ο προκριματικό γύρο πραγματοποιήθηκε στις 22 Ιουνίου 2015. Οι πρώτοι αγώνες διεξήχθησαν στις 30 Ιουνίου και 1 Ιουλίου, ενώ οι επαναληπτικοί στις 7 Ιουλίου 2015.
Δεύτερος προκριματικός γύρος
Οι πρώτοι αγώνες διεξήχθησαν στις 14 και 15 Ιουλίου, ενώ οι επαναληπτικοί στις 21 και 22 Ιουλίου 2015.
Τρίτος προκριματικός γύρος
Η κλήρωση για τον 3ο προκριματικό γύρο πραγματοποιήθηκε στις 17 Ιουλίου 2015. Οι πρώτοι αγώνες διεξήχθησαν στις 28 και 29 Ιουλίου, ενώ οι επαναληπτικοί στις 4 και 5 Αυγούστου 2015.
!colspan="6"|Πρωταθλητές
!colspan="6"|Μη Πρωταθλητές
Γύρος πλέι-οφ
Ο γύρος των πλέι-οφ χωρίστηκε επίσης σε δύο σκέλη: ένα για τους πρωταθλητές κι ένα για τους μη πρωταθλητές. Οι ηττημένες ομάδες λαμβάνουν μέρος στη φάση των ομίλων του ΟΥΕΦΑ Γιουρόπα Λιγκ 2015–16.
Η κλήρωση για πλέι-οφ πραγματοποιήθηκε στις 7 Αυγούστου 2015. Οι πρώτοι αγώνες διεξήχθησαν στις 18 και 19 Αυγούστου, ενώ οι επαναληπτικοί στις 25 και 26 Αυγούστου 2015.
!colspan="6"|Μη Πρωταθλητές
Φάση ομίλων
Η κλήρωση για τους ομίλους του Τσάμπιονς Λιγκ πραγματοποιήθηκε στις 27 Αυγούστου 2015.
2ος όμιλος
Πηγή: ΟΥΕΦΑ
3ος όμιλος
Πηγή: ΟΥΕΦΑ
4ος όμιλος
Πηγή: ΟΥΕΦΑ
6ος όμιλος
Πηγή: ΟΥΕΦΑ
7ος όμιλος
Πηγή: ΟΥΕΦΑ
8ος όμιλος
Πηγή: ΟΥΕΦΑ
Φάση των 16
Η κλήρωση για τη φάση των 16 πραγματοποιήθηκε στις 14 Δεκεμβρίου 2015. Οι πρώτοι αγώνες διεξήχθησαν στις 16, 17, 23 και 24 Φεβρουαρίου, ενώ οι επαναληπτικοί στις 8, 9, 15 και 16 Μαρτίου 2016.
Προημιτελικοί
Η κλήρωση για την προημιτελική φάση πραγματοποιήθηκε στις 18 Μαρτίου 2016. Οι πρώτοι αγώνες διεξήχθησαν στις 5 και 6 Απριλίου, ενώ οι επαναληπτικοί στις 12 και 13 Απριλίου 2016.
Ημιτελικοί
Η κλήρωση για την ημιτελική φάση πραγματοποιήθηκε στις 15 Απριλίου 2016. Οι πρώτοι αγώνες διεξήχθησαν στις 26 και 27 Απριλίου, ενώ οι επαναληπτικοί στις 3 και 4 Μαΐου 2016.
Τελικός
Ο τελικός έλαβε χώρα στις 28 Μαΐου στο Σαν Σίρο, του Μιλάνου στην Ιταλία. Η "γηπεδούχος" ομάδα (για διοικητικούς σκοπούς) προσδιορίστηκε από μια πρόσθετη κλήρωση που πραγματοποιήθηκε μετά την κλήρωση των ημιτελικών. Τον τίτλο κατέκτησε η Ρεάλ Μαδρίτης νικώντας με 5–3 στα πέναλτι την Ατλέτικο Μαδρίτης (κανονικός αγώνας 1–1).
Στατιστικά
Στα στατιστικά δεν συμπεριλαμβάνονται οι προκριματικοί γύροι και τα πλέι-οφ.
Κορυφαίοι Σκόρερ
Πηγή:
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 2015 Κατηγορία:Ποδόσφαιρο το 2016
Βυζαντινο-Σασανιδικός Πόλεμος 572-591
Ο Βυζαντινο-Σασανιδικός Πόλεμος των ετών 572-591 ήταν ένας πόλεμος, που διεξήχθη μεταξύ της της Περσίας των Σασανιδών και της Βυζαντινής Αυτοκρατορίας. Πυροδοτήθηκε από φιλοβυζαντινές εξεγέρσεις σε περιοχές του Καυκάσου υπό περσική ηγεμονία, αν και άλλα γεγονότα συνέβαλαν επίσης στην έκρηξή του. Οι μάχες περιορίστηκαν σε μεγάλο βαθμό στον νότιο Καύκασο και τη Μεσοποταμία, αν και επεκτάθηκαν επίσης στην ανατολική Μ. Ασία, τη Συρία και τη βόρεια Περσία. Ήταν μέρος μίας έντονης, μεταξύ αυτών των δύο αυτοκρατοριών, αλληλουχίας πολέμων, οι οποίοι κατέλαβαν το μεγαλύτερο μέρος του 6ου και των αρχών του 7ου αι. Ήταν επίσης ο τελευταίος από τους πολλούς πολέμους μεταξύ τους, που ακολούθησε ένα μοτίβο, σύμφωνα με το οποίο οι μάχες περιορίζοντο σε μεγάλο βαθμό στις παραμεθόριες επαρχίες και καμία από τις δύο πλευρές δεν επέτυχε κάποια μόνιμη κατοχή εχθρικού εδάφους πέρα από αυτή τη συνοριακή ζώνη. Ο πόλεμος προηγήθηκε μίας πολύ πιο ευρείας και δραματικής τελικής σύγκρουσης που έγινε μετά, στις αρχές του 7ου αι.
Πτώση της Δάρας
Στη Μεσοποταμία όμως ο πόλεμος άρχισε καταστροφικά για τους Βυζαντινούς. Μετά από μία νίκη στη Σαργαθώνα το 573, πολιόρκησαν τη Νίσιβη και προφανώς ήταν έτοιμοι να την καταλάβουν, όταν η απόλυση του στρατηγού τους Μαρκιανού οδήγησε σε άτακτη υποχώρηση. Εκμεταλλευόμενοι τη Βυζαντινή σύγχυση, οι δυνάμεις των Σασανιδών υπό τον Χοσρόη Α΄ (βασ. 531–579) αντεπιτέθηκαν γρήγορα και περικύκλωσαν τη Δάρα, καταλαμβάνοντας την πόλη μετά από τετράμηνη πολιορκία. Οι Σασανίδες χρησιμοποίησαν βαλλίστρες, που είχαν βρει εγκαταλελειμμένες στην πολιορκία της Νίσιβης. Την ίδια στιγμή ένας μικρότερος Περσικός στρατός υπό τον Aνταρμαχάν λεηλάτησε τη Συρία, λεηλατώντας την Απάμεια και μία σειρά από άλλες πόλεις. Απωθήθηκαν από τη Συρία μετά από μία θορυβώδη Βυζαντινή άμυνα κοντά στην Αντιόχεια. Για να γίνουν τα πράγματα χειρότερα, το 572 ο Αυτοκράτορας Ιουστίνος Β΄ (βασ. 565-578) είχε διατάξει τη δολοφονία του βασιλιά των Γασανιδών αλ-Μουντίρ Γ΄. Ως αποτέλεσμα της αποτυχημένης απόπειρας κατά της ζωής του, ο αλ-Μουντίρ διέκοψε τη συμμαχία του με τους Βυζαντινούς, αφήνοντας εκτεθειμένα τα σύνορά τους στην έρημο.
Η πτώση της Δάρας, του κυριότερου Βυζαντινού οχυρού στη Μεσοποταμία, οδήγησε τον Ιουστίνο Β΄ στην παραφροσύνη και ο έλεγχος της Αυτοκρατορίας πέρασε στη σύζυγό του Σοφία και στον Τιβέριο Κωνσταντίνο. Οι νέοι αντιβασιλείς συμφώνησαν να πληρώσουν 45.000 χρυσά νομίσματα για μονοετή εκεχειρία και αργότερα μέσα στο έτος την επέκτειναν σε πέντε έτη, εξασφαλισμένα με ετήσια πληρωμή 30.000 νομισμάτων. Ωστόσο αυτές οι εκεχειρίες ίσχυαν μόνο για το μέτωπο της Μεσοποταμίας. Στον Καύκασο ο πόλεμος συνεχίστηκε.
Η τελευταία εκστρατεία του Χοσρόη Α΄
Το 575 οι Βυζαντινοί κατάφεραν να διευθετήσουν τις διαφορές τους με τους Γασανίδες. Αυτή η ανανέωση της συμμαχίας τους απέφερε αμέσως δραματικούς καρπούς, καθώς οι Γασανίδες λεηλάτησαν την πρωτεύουσα των Λαχμιδών στη Χίρα. Την ίδια χρονιά οι Βυζαντινές δυνάμεις εκμεταλλεύτηκαν την ευνοϊκή κατάσταση στον Καύκασο για να εκστρατεύσουν στην Καυκάσια Αλβανία και να εξασφαλίσουν ομήρους από τις αυτόχθονες φυλές. Το 576 ο Χοσρόης Α΄ ξεκίνησε την τελευταία του εκστρατεία και μία από τις πιο φιλόδοξες επιχειρήσεις του, οργανώνοντας ένα χτύπημα μεγάλης εμβέλειας μέσω του Καυκάσου στην Μ. Ασία, όπου οι Περσικοί στρατοί δεν ευρίσκοντο από την εποχή του Σαπώρ Α΄ (ρ. 240 –270). Οι προσπάθειές του να επιτεθεί στη Θεοδοσιούπολη και στην Καισάρεια ματαιώθηκαν, αλλά κατάφερε να λεηλατήσει τη Σεβάστεια πριν αποσυρθεί. Στον δρόμο της επιστροφής αναχαιτίστηκε και νικήθηκε σοβαρά κοντά στη Μελιτηνή από τον Ιουστινιανό, τον μάγιστρο του στρατού της Ανατολής, που λελάτησε την ανυπεράσπιστη πόλη της Μελιτηνής. Καθώς τράπηκαν σε φυγή, ο στρατός του υπέστη περαιτέρω βαριές απώλειες, όταν διέσχισε τον Ευφράτη υπό την επίθεση των Βυζαντινών. Ο Χοσρόης φέρεται να συγκλονίστηκε τόσο πολύ από αυτή την απώλεια και τη δική του διαφυγή, που θέσπισε νόμο που απαγόρευε σε οποιονδήποτε από τους διαδόχους του να ηγηθεί στρατού αυτοπροσώπως, εκτός εάν αντιμετωπίζει έναν άλλο μονάρχη, που εκστρατεύει επίσης αυτοπροσώπως. Οι Βυζαντινοί εκμεταλλεύτηκαν την Περσική αταξία, με επιδρομές βαθιά στην Καυκάσια Αλβανία και το Αζερμπαϊτζάν, εξαπολύοντας επιδρομές στην Κασπία Θάλασσα κατά της βόρειας Περσίας, διαχειμάζοντας στο Περσικό έδαφος και συνεχίζοντας τις επιθέσεις τους μέχρι το καλοκαίρι του 577. Ο Χοσρόης ζήτησε τώρα ειρήνη, αλλά μία νίκη στην Αρμενία από τον στρατηγό του Ταμχοσρόη επί του πρόσφατου εχθρού του Ιουστινιανού σκλήρυνε τη θέλησή του και ο πόλεμος συνεχίστηκε.
Ο πόλεμος επιστρέφει στη Μεσοποταμία
Το 578 η εκεχειρία στη Μεσοποταμία έληξε και η κύρια εστίαση του πολέμου μετατοπίστηκε σε αυτό το μέτωπο. Μετά τις Περσικές επιδρομές στη Μεσοποταμία, ο νέος magister militum της Ανατολής Μαυρίκιος πραγματοποίησε επιδρομές και στις δύο πλευρές του Τίγρη, κατέλαβε το φρούριο Αφουμόν και λεηλάτησε τη Σινγκάρα. Ο Χοσρόης Α΄ ζήτησε ξανά ειρήνη το 579, αλλά απεβίωσε πριν επιτευχθεί συμφωνία και ο διάδοχός του Ορμίσδας Δ΄ (βασ. 579–590) διέκοψε τις διαπραγματεύσεις. Το 580 οι Γασανίδες σημείωσαν άλλη μία νίκη επί των Λαχμιδών, ενώ οι Βυζαντινές επιδρομές διείσδυσαν και πάλι ανατολικά του Τίγρη. Ωστόσο περίπου αυτή την περίοδο ο μελλοντικός Χοσρόης Β΄ τέθηκε επικεφαλής της κατάστασης στην Αρμενία, όπου επέτυχε να πείσει τους περισσότερους ηγέτες των επαναστατών να επιστρέψουν στην συμμαχία των Σασανιδών, αν και η Ιβηρία παρέμεινε πιστή στους Βυζαντινούς. Το επόμενο έτος, μία φιλόδοξη εκστρατεία κατά μήκος του Ευφράτη από τις Βυζαντινές δυνάμεις υπό τον Mαυρίκιο και τις δυνάμεις των Γασανιδών υπό τον αλ-Μουντίρ Γ΄ απέτυχε να σημειώσει πρόοδο, ενώ οι Πέρσες υπό τον Aνταρμαχάν πραγματοποίησαν μία καταστροφική εκστρατεία στη Μεσοποταμία. Ο Mαυρίκιος και ο αλ-Μουντίρ κατηγόρησαν ο ένας τον άλλον γι' αυτές τις δυσκολίες και οι αμοιβαίες αντεγκλήσεις τους οδήγησαν στη σύλληψη του αλ-Μουντίρ το επόμενο έτος ως ύποπτου προδοσίας, πυροδοτώντας τον πόλεμο μεταξύ Βυζαντινών και Γασανιδών και σηματοδοτώντας την αρχή του τέλους του βασιλείου των Γασανιδών.
Αδιέξοδο
Το 582, μετά από μία νίκη στην Κωνσταντίνη επί των Aνταρμαχάν και Tαμχοσρόη κατά την οποία σκοτώθηκε ο τελευταίος, ο Μαυρίκιος ανακηρύχθηκε Αυτοκράτορας μετά το τέλος του Τιβέριου Κωνσταντίνου (βασ. 574–582). Το πλεονέκτημα που αποκτήθηκε στην Κωνσταντίνη χάθηκε αργότερα κατά τη διάρκεια του έτους, όταν ο διάδοχός του ως μάγιστρος του στρατού της Ανατολής, Ιωάννης Μυστάκων, ηττήθηκε στον ποταμό Νύμφιο από τον Καρνταριγκάν. Κατά τα μέσα της δεκαετίας του 580 ο πόλεμος συνεχιζόταν ατελέσφορα μέσω επιδρομών και αντεπιδρομών, που σημειώθηκαν από ματαιωμένες ειρηνευτικές συνομιλίες. Μία σημαντική σύγκρουση ήταν η νίκη των Βυζαντινών στη Μάχη του Σολάχωνα το 586.
Η σύλληψη από τους Βυζαντινούς του διαδόχου του αλ-Μουντίρ αλ-Νουμάν το 584 οδήγησε στον κατακερματισμό του βασιλείου των Γασανιδών, το οποίο επανήλθε σε έναν χαλαρό φυλετικό συνασπισμό και δεν ανέκτησε ποτέ την προηγούμενη ισχύ του. Το 588 μία ανταρσία των απλήρωτων Βυζαντινών στρατευμάτων εναντίον του νέου τους διοικητή Πρίσκου, φαινόταν να προσφέρει στους Σασανίδες ευκαιρία για εισβολή, αλλά οι ίδιοι οι στασιαστές απέκρουσαν την Περσική επίθεση που ακολούθησε. Μετά από μία επακόλουθη ήττα στο Τσαλκατζούρ, οι Βυζαντινοί κέρδισαν άλλη μία νίκη στη Μαρτυρόπολη. Κατά τη διάρκεια αυτού του έτους μία ομάδα αιχμαλώτων, που είχαν συλληφθεί κατά την πτώση της Δάρας 15 χρόνια νωρίτερα, φέρεται να δραπέτευσαν από τη φυλακή τους στο Χουζεστάν και πολέμησαν, για να επιστρέψουν στο Βυζαντινό έδαφος.
Εμφύλιος πόλεμος στην Περσία
Το 589 η πορεία του πολέμου άλλαξε απότομα. Την άνοιξη, η Βυζαντινή μισθολογική διαμάχη διευθετήθηκε, δίνοντας τέλος στην ανταρσία, αλλά η Μαρτυρόπολη έπεσε στα χέρια των Περσών με την προδοσία ενός αξιωματικού ονόματι Σίττα και οι προσπάθειες των Βυζαντινών να την ανακαταλάβουν απέτυχαν, αν και οι Βυζαντινοί κέρδισαν μία μάχη στο Σισαύρανο αργότερα στο έτος, και κατάφεραν να συλλάβουν τον διοικητή του, Μπλεσχάμη. Εν τω μεταξύ στον Καύκασο, οι Βυζαντινές και Ιβηρικές επιθέσεις αποκρούστηκαν από τον Πέρση στρατηγό Βαχράμ Τσομπίν, ο οποίος είχε μεταφερθεί πρόσφατα από το μέτωπο της Κεντρικής Ασίας, όπου είχε φέρει σε επιτυχή κατάληξη τον πόλεμο με τους Γκοκ Τούρκους. Ωστόσο, αφού ηττήθηκε από τους Βυζαντινούς υπό τον Ρωμανό στον ποταμό Αράξη, ο Βαχράμ απολύθηκε περιφρονητικά από τον Ορμίσδα Δ΄. Ο στρατηγός, έξαλλος από αυτή την ταπείνωση, ξεσήκωσε μία εξέγερση, που σύντομα κέρδισε την υποστήριξη μεγάλου μέρους του στρατού των Σασανιδών. Ανησυχώντας από την προέλασή του, το 590, μέλη της Περσικής Αυλής ανέτρεψαν και σκότωσαν τον Ορμίσδα Δ΄, ανεβάζοντας τον γιο του στο θρόνο ως Χοσρόη Β΄ (βασ. 590–628). Ο Βαχράμ συνέχισε την εξέγερσή του και ο ηττημένος Χοσρόης Β΄ αναγκάστηκε σύντομα να καταφύγει για ασφάλεια στο Βυζαντινό έδαφος, ενώ ο Βαχράμ πήρε τον θρόνο ως Βαχράμ ΣΤ', σηματοδοτώντας την πρώτη διακοπή της κυριαρχίας της δυναστείας των Σασανιδών από την ίδρυση της αυτοκρατορίας τους. Με την υποστήριξη του Μαυρίκιου, ο Χοσρόης Β΄ ξεκίνησε να ανακτήσει τον θρόνο, κερδίζοντας την υποστήριξη του κύριου Περσικού στρατού στη Νίσιβη και επιστρέφοντας τη Μαρτυρόπολη στους Βυζαντινούς συμμάχους του. Στις αρχές του 591 ένας στρατός που έστειλε ο Βαχράμ ΣΤ΄, ηττήθηκε από τους υποστηρικτές του Χοσρόη Β΄ κοντά στη Νίσιβη και στη συνέχεια η Κτησιφών καταλήφθηκε για το Χοσρόη Β΄ από τον Μαμπόντ. Μετά από την απόδοση της Δάρας στον Βυζαντινό έλεγχο, ο Χοσρόης Β΄ και ο magister militum της Ανατολής Ναρσής οδήγησε ένα συνδυασμένο στρατό Βυζαντινών και Περσικών στρατευμάτων από τη Μεσοποταμία στο Αζερμπαϊτζάν να αντιμετωπίσει τον Βαχράμ ΣΤ΄, ενώ ένας δεύτερος Βυζαντινός στρατός υπό τον magister militum της Αρμενίας Ιωάννη Μυστάκωνα οργάνωσε έναν κλοιό από τον βορρά. Στη μάχη του Μπλαρατόν κοντά στο Γκανζάκ νίκησαν αποφασιστικά τον Bαχράμ ΣΤ΄, αποκαθιστώντας τον Χοσρόη Β΄ στην εξουσία και τερματίζοντας τον πόλεμο.
Συνέπεια
Έχοντας διαδραματίσει ζωτικό ρόλο στην αποκατάσταση του Χοσρόη Β' στον θρόνο, οι Βυζαντινοί έμειναν σε κυρίαρχη θέση στις σχέσεις τους με την Περσία. Ο Χοσρόης Β΄ όχι μόνο επέστρεψε τη Δάρα και τη Μαρτυρόπολη με αντάλλαγμα τη βοήθεια του Μαυρίκιου, αλλά συμφώνησε επίσης σε μία νέα διχοτόμηση του Καυκάσου, με την οποία οι Σασανίδες παρέδωσαν στους Βυζαντινούς πολλές πόλεις, όπως τις Τιγκρανόκερτα, Μαντζικέρτ, Μπαγκουάνα, Βαλαρσακέρτ, Μπαγκαράν, Βαρντκεσαβάν, Ερεβάν, Άνι, Καρς και Ζαρισάτ. Το δυτικό τμήμα του βασιλείου της Ιβηρικής, συμπεριλαμβανομένων των πόλεων Αρνταχάν, Λόρι, Ντμανίσι, Λομσία, Μτσχέτα και Τόντιο έγιναν Βυζαντινά εξαρτήματα. Επίσης η πόλη Κυταία δόθηκε στη Λαζική, επίσης Βυζαντινό εξάρτημα. Έτσι η έκταση του αποτελεσματικού Βυζαντινού ελέγχου στον Καύκασο έφτασε στο απόγειό του ιστορικά. Επίσης -σε αντίθεση με προηγούμενες εκεχειρίες και συνθήκες ειρήνης, που συνήθως περιλάμβαναν χρηματικές πληρωμές από τους Βυζαντινούς για ειρήνη, για επιστροφή κατεχόμενων εδαφών ή ως συνεισφορά στην άμυνα των περασμάτων του Καυκάσου- δεν περιλαμβάνοντο τέτοιες πληρωμές σε αυτή την περίπτωση, σηματοδοτώντας έτσι μία σημαντική αλλαγή στην ισορροπία δυνάμεων. Ο Αυτοκράτορας Μαυρίκιος ήταν ακόμη σε θέση να ξεπεράσει τις παραλείψεις του προκατόχου του στα Βαλκάνια με εκτεταμένες εκστρατείες. Ωστόσο αυτή η κατάσταση ανατράπηκε σύντομα δραματικά, καθώς η συμμαχία μεταξύ του Mαυρικίου και του Χοσρόη Β΄ βοήθησε να πυροδοτηθεί ένας νέος πόλεμος μόλις ένδεκα χρόνια αργότερα, με καταστροφικά αποτελέσματα και για τις δύο αυτοκρατορίες.
Περαιτέρω ανάγνωση
Κατηγορία:Βυζαντινή Συρία
Νοτιοαφρικανική Ποδοσφαιρική Ομοσπονδία
Η Νοτιοαφρικανική Ποδοσφαιρική Ομοσπονδία (αγγλικά: South African Football Association, SAFA) είναι το όργανο διοίκησης του ποδοσφαίρου στη Νότια Αφρική. Εδρεύει στο Γιοχάνεσμπουργκ. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Αφρικής.
Τα επαγγελματικά πρωταθλήματα της χώρας διοργανώνονται από τον Ανώτατο Ποδοσφαιρικό Σύνδεσμο (PSL) υπό την εποπτεία της Νοτιοαφρικανικής Ποδοσφαιρικής Ομοσπονδίας.
Εξωτερικοί σύνδεσμοι
Κατηγορία:Ποδοσφαιρικές ομοσπονδίες Κατηγορία:Ποδόσφαιρο στη Νότια Αφρική
Χιντέο Χοσόνο
Ο Χιντέο Χοσόνο (ιαπωνικά: 細野秀雄, αγγλ. Hosono Hideo, γεννημένος στις 7 Σεπτεμβρίου 1953), ForMemRS, είναι διακεκριμένος Ιάπωνας επιστήμων υλικών, ο οποίος έχει γίνει ευρέως γνωστός για την ανακάλυψη υπεραγωγών με βάση τον σίδηρο.
Είναι πρωτοπόρος στην ανάπτυξη ημιαγωγών διαφανών οξειδίων: πρότεινε μια ιδέα σχεδιασμού υλικού για έναν διαφανή ημιαγωγό άμορφου οξειδίου (TAOS) με μεγάλη κινητικότητα ηλεκτρονίων, απέδειξε την εξαιρετική απόδοση των τρανζίστορ λεπτής μεμβράνης TAOS για οθόνες επόμενης γενιάς και μετέτρεψε με επιτυχία ένα συστατικό τσιμέντου 12CaO·7Al2O3 σε διαφανή ημιαγωγό, μέταλλο και τελικά υπεραγωγό.
Επιλεγμένες δημοσιεύσεις
Σύμφωνα με το Web of Science, έχει συν-συγγράψει 5 άρθρα με περισσότερες από 1000 αναφορές το καθένα (ως Σεπτέμβριο 2019):
Παραπομπές
Κατηγορία:Ιάπωνες φυσικοί
Κουμάνο Νάτσι Τάισα
Το Κουμάνο Νάτσι Τάισα (熊野那智大社, Kumano Nachi Taisha) είναι Σιντοϊστικό ιερό και μέρος των ιερών τοποθεσιών παγκόσμιας κληρονομιάς της  UNESCO και των διαδρομών προσκυνήματος της οροσειράς Κίι της Ιαπωνίας. Η διαδρομή Κουμάνο Κόντο το συνδέει με άλλες τοποθεσίες της ίδιας ταξινόμησης, τα οποία βρίσκονται κυρίως στην περιφέρεια Γουακαγιάμα στην Ιαπωνία. Οι τέσσερεις τοποθεσίες στη διαδρομή, που έχουν χαρακτηρισθεί ως προορισμοί προσκυνήματος και μνημεία Παγκόσιας Κληρονομιάς, είναι: 1) Νάτσι Τάισα, 2) Χονγκού Τάισα, 3) Χαγιατάμα Τάισα, 4) Κόγια-σαν.
Το Κουμάνο Νάτσι Τάισα είναι επίσης ένα από τα τρία ιερά Κουμάνο Σανζάν:
Αυτή η ταξινόμηση βασίζεται κυρίως στην ιαπωνική ιστορία, καθώς οι προσκυνητές θα ταξίδευαν και στις τρεις τοποθεσίες, για να ολοκληρώσουν το προσκύνημά τους.
Το Κουμάνο Νάτσι Τάισα είναι ένα παράδειγμα βουδιστικού και σιντοϊστικού συγκρητισμού (Shinbutsu shūgō), που βρίσκεται στα βουνά Κίι, κοντά στο Κίι Κατσουούρα της Ιαπωνίας. Τα δάση κέδρων περιβάλλουν την τοποθεσία. Ο καταρράκτης Νάτσι, που πέφτει από ύψος 133 μέτρων και που λατρεύεται στο Ιερό Χιριού κοντά στο Κουμάνο Νάτσι Τάισα, πιστεύεται ότι κατοικείται από έναν κάμι, που ονομάζεται Χιριού Γκόνγκεν. Επίσης, υπάρχει ένα ιερό δέντρο σε αυτήν την τοποθεσία, το Ιερό Δέντρο Καμφοράς, που βρίσκεται μεταξύ του Ναού Νάτσι (heiden) και του ναού Σεϊγκάντο-τζι. Είναι 850 ετών και λέγεται ότι φυτεύτηκε από τον Τάιρα-νο-Σιγκεμόρι (Taira-no-Shigemori) (1138-1179). Το ψάθινο σχοινί (σιμενάουα, shimenawa) και οι χάρτινες σημαίες δείχνουν ότι αυτό το δέντρο έχει αγιαστεί ως κάμι. Το δέντρο είναι ζωντανό με βρύα και φτέρες και άλλα μικρά φυτά να φυτρώνουν στον κορμό του. Είναι δυνατή η είσοδος στο δέντρο, όπου υπάρχει ένας μικρός βωμός, για να κάνουν προσφορές οι πιστοί. Τα δέντρα καμφοράς λατρεύονται στην Ιαπωνία λόγω του ότι είναι αιωνόβια.
Το ιερό Κουμάνο Νάτσι Τάισα και ο βουδιστικός ναός Σεϊγκαντότζι λειτουργούσαν ως ενιαίο σύνολο και οι πιστοί προσέρχονταν ταυτόχρονα και στους δύο, για να προσευχηθούν. Ο διαχωρισμός των δύο ναών έγινε τον 19ο αιώνα στην περίοδο Μεϊτζί.
Το Φεστιβάλ φωτιάς Νάτσι-νο-Χι Ματσούρι, που πραγματοποιείται στις 14 Ιουλίου, είναι το σημαντικότερο φεστιβάλ του Κουμάνο Νάτσι Τάισα. Είναι ένα φεστιβάλ φωτιάς στο οποίο φορητά ιερά ύψους έξι μέτρων, που συμβολικά αντιπροσωπεύουν τον καθαρισμό του καταρράκτη με τις φωτιές από μεγάλους πυρσούς μεταφέρονται με πολύ κόπο από άνδρες ντυμένους στα λευκά.
Γλώσσα Αουχελάουα
Η γλώσσα Αουχελάουα είναι Αυστρονησιακή γλώσσα που ομιλείται στην νήσο Νουακάτα και στο νοτιοανατολικό άκρο του νησιού Νόρμανμπι, στην περιφέρεια Μιλν Μπέι στην Παπούα Νέα Γουινέα. Το 1998, η γλώσσα είχε περίπου 1.200 ομιλητές, από τους οποίους το 30% ήταν μονόγλωσσοι σε αυτήν την γλώσσα.
Το ποσοστό αλφαβητισμού για τους μητρικούς ομιλητές της γλώσσας είναι 85%. Την περίοδο 1986-1993, μεταφράστηκαν τμήματα της Αγίας Γραφής.
Παραδείγματα της γλώσσας Αουχελάουα
Α: Auge, yauwedo. Haidova u lalau; (Φίλε μου, γεια σου. Πού πηγαίνεις;)
Β: Ε lalau oyai. Yagu oya vauvauna ya tudai. Owa haidova u lau; (Πηγαίνω στον κήπο. Σκάβω τον νέο μου κήπο. Εσύ που πήγες;)
Α: Ya dobi gogowai yada bada ehebo ya ita. Teina gona sabate mata yana vada vauvauna ya abi. (Πήγα στο χωριό για να δω έναν από τους θείους μας. Την επόμενη εβδομάδα θα χτίσω το νέο του σπίτι.)
Β: Yau dova nuwanuwagu yada bada ya hagui. Ebe u dobi u vada abi, u lauma u vaigau ta dobi ta paihowa. (Θέλω και εγώ να βοηθήσω τον θείο σου. Όταν κατέβεις κάτω για να χτίσεις το σπίτι, έλα να με πάρεις και να πάμε να δουλέψουμε.)
Α: Ausala. Mata ta itago. (Καλά. Τα λέμε.)
Music to Be Murdered By
Το Music to Be Murdered By είναι το ενδέκατο στούντιο άλμπουμ του Αμερικανού ράπερ Έμινεμ. Κυκλοφόρησε στις 17 Ιανουαρίου 2020 από τις Shady Records, Aftermath Entertainment και Interscope Records. Κυκλοφόρησε χωρίς ανακοίνωση, με παρόμοιο τρόπο με το προηγούμενο άλμπουμ του Kamikaze (2018). Η παραγωγή του άλμπουμ έγινε από τον Έμινεμ και τον Dr. Dre, μεταξύ άλλων παραγωγών. Διαθέτει guest εμφανίσεις όπως τους Σκάιλαρ Γκρέι, Young MA, Royce da 5'9", White Gold, Εντ Σίραν, Juice WRLD, Black Thought, Q-Tip, Denaun, Anderson. Paak, Don Toliver, Kxng Crooked και Joell Ortiz. Ο τίτλος, το εξώφυλλο και η ιδέα του άλμπουμ είναι εμπνευσμένα από το άλμπουμ του Άλφρεντ Χίτσκοκ και του Τζεφ Αλεξάντερ του 1958 με προφορικό λόγο Ο Άλφρεντ Χίτσχοκ παρουσιάζει το Music to Be Murdered By. Το άλμπουμ υποστηρίχτηκε από δύο σινγκλ: "Darkness" και "Godzilla". Παράλληλα με την έκπληξη κυκλοφορίας του άλμπουμ, ο Έμινεμ κυκλοφόρησε επίσης το μουσικό βίντεο για το "Darkness", το οποίο περιστρέφεται γύρω από τους πυροβολισμούς του 2017 στο Λας Βέγκας από τη σκοπιά του δράστη Stephen Paddock που εναλλάσσεται με τον Έμινεμ.
Γλώσσα Αουχελάουα
Σύστημα γραφής
Η γλώσσα Αουχελάουα γράφεται με το λατινικό αλφάβητο. Περίπου το 85% των ομιλητών της γλώσσας είναι εγγράμματοι.
Παραπομπές
Α
Music to Be Murdered By
Στις 18 Δεκεμβρίου 2020, ο Έμινεμ κυκλοφόρησε μια deluxe έκδοση του άλμπουμ, με το όνομα Music to Be Murdered By – Side B, χωρίς να το ανακοινώσει προηγουμένως. Περιλαμβάνει τα 20 κομμάτια του αρχικού άλμπουμ μαζί με 16 νέα. Περιλαμβάνει μια ποικιλία χαρακτηριστικών, με guest εμφανίσεις από τους Σκάιλαρ Γκρέι, DJ Premier, Ty Dolla $ign, Dr. Dre, Sly Pyper, MAJ και White Gold.
Ηχογράφηση και παραγωγή
Το 2019, ο εκπρόσωπος της A&R Mike "Heron" Herard της Shady Records επιδίωξε να συνεισφέρει στην παραγωγή για ένα νέο άλμπουμ του Έμινεμ. Αυτό ήταν μια απόκλιση από τη συνήθη διαδικασία του στην εταιρεία του BeatleHustle, η οποία διαχειρίζεται δείγματα συνθετών που στέλνουν τα beat τους σε παραγωγούς. Τελικά, μια ομάδα παραγωγών είχε στρατολογηθεί για το έργο, συμπεριλαμβανομένων των μακροχρόνιων συνεργατών του Έμινεμ, Royce da 5'9" και Dr. Dre.
Σύμφωνα με το περιοδικό Rolling Stone τον Ιανουάριο του 2020 κατά τη δημιουργία του άλμπουμ, «Ο Lawrence Jr. δούλευε σποραδικά με τον Dr. Dre από τότε που ο ράπερ-παραγωγός έφυγε από την Death Row Records τη δεκαετία του '90· ξεκινώντας το καλοκαίρι, ο ντράμερ πήγε στο στούντιο με η υπόλοιπη ομάδα του Dr. Dre για να δημιουργήσει μια σουίτα κομματιών που κατέληξαν στο πίσω μισό του Music to Be Murdered By." Ο Lawrence Jr. είπε στο περιοδικό: «Ο Dem Jointz είναι παραγωγός, ο Eric Griggs παίζει πλήκτρα, μπάσο και κιθάρα, ο Dawaun Parker είναι πληκτρολογητής και παραγωγός, εγώ ο ίδιος, είμαι ντράμερ. Γνωρίζουμε τα ένστικτα του Dre, και είναι ο προπονητής, ο ενορχηστρωτής.»
Όταν το άλμπουμ του Έμινεμ κυκλοφόρησε στα μέσα Ιανουαρίου κατέρριψε ένα νέο παγκόσμιο ρεκόρ. Σύμφωνα με το Genius, ο τρίτος στίχος του Έμινεμ στο "Godzilla" έχει τόσο γρήγορο ρυθμό που μπορεί να φέρει τον τίτλο του γρηγορότερου ραπ τραγουδιού που έχει γραφτεί ποτέ. Ο στίχος έχει διάρκεια περίπου 31 δευτερόλεπτα, περιλαμβάνει 224 λέξεις που περιέχουν 330 συλλαβές, οι οποίες ισοδυναμούν σε 10,65 συλλαβές (ή 7,23 λέξεις) ανά δευτερόλεπτο. Ο Έμινεμ ξεπέρασε τα δικά του ρεκόρ που κατείχε με τον επιλεγμένο στίχο του στο τραγούδι της Νίκι Μινάζ το 2018 "Majesty", όπου έκανε ραπ 10,3 συλλαβές το δευτερόλεπτο, και το κομμάτι του 2013 "Rap God", το οποίο περιείχε 157 συλλαβές σε 16,3 δευτερόλεπτα και ισοδυναμεί με 9,6 συλλαβές ανά δευτερόλεπτο.
Τίτλος και εξώφυλλο
Ο τίτλος και το εξώφυλλο του άλμπουμ μοιράζονται την ίδια ιδέα με το άλμπουμ του 1958 Ο Άλφρεντ Χίτσκοκ παρουσιάζει το Music to Be Murdered By, το οποίο παρουσίασε τον ήχο του ειρωνικού, με σκοτεινό χιούμορ, σκηνοθέτη Άλφρεντ Χίτσκοκ που διασκεύασε ο Τζεφ Αλεξάντερ. Ο Έμινεμ ανέβασε στο Twitter μια εικόνα του εξωφύλλου του άλμπουμ του 1958 με τον Χίτσκοκ να κρατά ένα τσεκούρι και ένα όπλο στο κεφάλι του και δήλωσε ότι το εναλλακτικό εξώφυλλο του άλμπουμ του ήταν "εμπνευσμένο από τον κύριο, τον θείο Άλφρεντ!". Ο ήχος της φωνής του Χίτσκοκ από το άλμπουμ του 1958 δειγματίζεται στα ιντερλούδια "Alfred" και "Alfred (Outro)" και στην αρχή του κομματιού "Little Engine". Και τα δύο άλμπουμ του 1958 και του 2020 τελειώνουν με τον Χίτσκοκ να δηλώνει: «Αν δεν σε έχουν δολοφονήσει, μπορώ να πω μόνο καλύτερη τύχη την επόμενη φορά. Αν σας έχουν, καληνύχτα όπου κι αν βρίσκεστε». Ο Mark Beech του περιοδικού Forbes συνέδεσε το εναλλακτικό εξώφυλλο με την έννοια του φόνου και της βίας αυτού του άλμπουμ.
Το άλμπουμ έχει τρία εξώφυλλα, το τυπικό εξώφυλλο παρουσιάζει τον Έμινεμ να ποζάρει με ένα φτυάρι, φορώντας ένα κοστούμι και ένα fedora. Το εναλλακτικό εξώφυλλο του άλμπουμ δείχνει τον Eminem να δείχνει ένα όπλο και να κρατά ένα τσεκούρι στο κεφάλι του. Στο φυσικό εξώφυλλο του CD εμφανίζεται ο Eminem, χωρίς καπέλο, να ποζάρει με τα χέρια πίσω από την πλάτη του. Στη συσκευασία, ο Έμινεμ αφιερώνει το άλμπουμ στον Juice Wrld, ο οποίος πέθανε από υπερβολική δόση ναρκωτικών στις 8 Δεκεμβρίου 2019, και τον πρώην σωματοφύλακα του Έμινεμ CeeAaqil Allah Barnes που επίσης πέθανε. Η ταινία του Juice Wrld στο "Godzilla" σηματοδότησε την πρώτη του μεταθανάτια κυκλοφορία.
Music to Be Murdered By – Side B (Deluxe Edition)
Στις 18 Δεκεμβρίου 2020, κυκλοφόρησε μια deluxe έκδοση του άλμπουμ, με τίτλο Music to Be Murdered By – Side B. Παρόμοια με τα δύο προηγούμενα άλμπουμ του Eminem, κυκλοφόρησε χωρίς ανακοίνωση. Περιέχει έναν μπόνους δίσκο με δεκαέξι νέα κομμάτια, με guest εμφανίσεις από τους Σκάιλαρ Γκρέι, DJ Premier, Ty Dolla $ign, Dr. Dre, Sly Pyper, MAJ και White Gold. Η κυκλοφορία του άλμπουμ συνοδεύτηκε από ένα μουσικό βίντεο για το "Gnat", σε σκηνοθεσία Cole Bennett. Το μουσικό βίντεο για το "Higher" έκανε πρεμιέρα στις 23 Ιανουαρίου 2021. Κυκλοφόρησαν επίσης βίντεο με στίχους για το "Tone Deaf" και το "Alfred's Theme". Τον Μάιο του 2021, κυκλοφόρησε ένα remix του "Killer", με τους Jack Harlow και Cordae.
Πλασίντολ 1
Η λίμνη έχει δημιουργηθεί με τεχνητό ανάχωμα στην μία πλευρά της, ο ταμιευτήρας εμπλουτίζεται με νερό από μία λεκάνη απορροής 30.000 στρεμμάτων κυρίως καλλιεργούμενων εκτάσεων. . Όταν υπάρχει κίνδυνος υπερχείλισης τα νερά του διοχετεύονται στον ξεροπόταμο Σούκα ή στο κοντινό Πλασίντολ 2. Η λίμνη ανήκει στον Δήμο Ντόμπριτς, είναι εμπλουτισμένη με ψάρια και παραχωρείται σε ιδιώτη που την ενοικιάζει σε ερασιτέχνες αλιείς.
Παραπομπές
Κατηγορία:Τεχνητές λίμνες της Βουλγαρίας Κατηγορία:Επαρχία Ντόμπριτς Κατηγορία:Δήμος Ντόμπριτς
Donkervoort
Η Donkervoort είναι ένας ολλανδικός κατασκευαστής σπορ αυτοκινήτων που παράγει οχήματα εξαιρετικά ελαφρού βάρους και τα οποία κατασκευάζονται στο χέρι.
Η εταιρεία ιδρύθηκε το 1978 από τον Joop Donkervoort, έναν Ολλανδό επιχειρηματία που έκανε το όνομά του ως ιδιοκτήτης μιας πολύ επιτυχημένης εταιρείας σπορ αυτοκινήτων υψηλών επιδόσεων.
Η εταιρεία είναι γνωστή για τα σπορ οχήματα υψηλών επιδόσεων της, λόγω των εξαιρετικά ελαφρών αυτοκινήτων τους, ορισμένα μοντέλα φτάνουν τα 0–100 km/h σε 2,8 δευτερόλεπτα.
Ο τύπος του οχήματος Donkervoort D8 επανασχεδιάστηκε από τον ιδρυτή Joop Donkervoort.
Από το 2022, η εταιρεία τερμάτισε τη γραμμή παραγωγής D8 και εισήγαγε ένα νέο μοντέλο, το F22.
Εξωτερικοί σύνδεσμοι
Κατηγορία:Επιχειρήσεις της Ολλανδίας
Ισλάμ στην Κύπρο
Το Ισλάμ είναι η δεύτερη μεγαλύτερη θρησκεία στην Κύπρο. Το ισλάμ εισήχθη όταν το νησί κατακτήθηκε από την Τουρκία το 1571. Πριν από αυτό, η Μουσουλμανική παρουσία στο νησί ήταν περιστασιακή, λόγω των περιοδικών επιδρομών από Άραβες. Η πλειοψηφία των λατίνων καθολικών του νησιού, μαζί με μερικούς Έλληνες Ορθοδόξους, έγιναν μουσουλμάνοι για να ωφεληθούν από το προνομιακό φορολογικό καθεστώς - όπως υπαγορεύεται από το οθωμανικό σύστημα μιλλέτ.
Πριν από την τουρκική εισβολή το 1974, οι Τουρκοκύπριοι αποτελούσαν το 18% του πληθυσμού του νησιού και ζούσαν διάσπαρτοι σε όλο νησί. Σήμερα, το μεγαλύτερο μέρος των περίπου 264.172 Μουσουλμάνων του νησιού ζει στα βόρεια του νησιού. Η τουρκοκυπριακή κοινότητα είναι αρκετά κοσμική, ωστόσο, τουλάχιστον επίσημα, οι περισσότεροι Τουρκοκύπριοι είναι εγγεγραμμένοι Σουνίτες, ενώ ο Σουφισμός έχει ισχυρή επίδραση σε αυτούς. Ο Ναζίμ αλ-Κουμπρουσί, ηγέτες του τάγματος Νακσμπαντί-Χακανί, καταγόταν από τη Λάρνακα και έζησε στη Λεύκη. Μερικοί τουρκοκύπριοι είναι αλεβίτες. Υπάρχουν και μερικοί μουσουλμάνοι Αχμαντίγια.
Ιστορία
Το Ισλάμ εισήχθη στην Κύπρο από τους άραβες κατακτητές, ωστόσο το νησί απέκτησε μόνιμη παρουσία Μουσουλμάνων μόνο μετά την Οθωμανική κατάκτηση της Κύπρου το 1571.
Φημολογείται ότι μια θεία του Προφήτη Μωάμεθ, η Ουμ Χαράμ, είχε συνοδεύσει μία από τις πρώτες αραβικές αποστολές στο νησί. Πέθανε κατά τη διάρκεια της εκστρατείας και θάφτηκε στο σημερινό μνημείο Χαλά Σουλτάν Τεκκέ.
Ο διαχωρισμός των Τουρκοκυπρίων και Ελληνοκυπρίων έχει αλλοιώσει την μουσουλμανική κοινότητα στις περιοχές που ελέγχει η Κυπριακή Δημοκρατία, καθώς οι περισσότεροι μουσουλμάνοι στις περιοχές που ελέγχει η Κυπριακή Δημοκρατία είναι Άραβες μετανάστες και πρόσφυγες, μη σχετιζόμενοι με την τουρκική κοινότητα η οποία ζει εδώ και αιώνες στο νησί.
Σημαντικά μνημεία
Το νησί έχει πολλούς Ισλαμικούς ναούς, συμπεριλαμβανομένων:
Παραπομπές
Κατηγορία:Ισλάμ στην Κύπρο
Παγκόσμιο πρωτάθλημα Φόρμουλα 1 (1967)
Το Παγκόσμιο πρωτάθλημα της Φόρμουλα 1 για το 1967 ήταν το 18ο που διοργάνωσε η FIA. Τα 11 Γκραν Πρι τα οποία περιλάμβανε ξεκίνησαν στις 2 Ιανουαρίου στη Νότια Αφρική και ολοκληρώθηκαν στις 22 Οκτωβρίου στο Μεξικό. Στον 82ο γύρο του Γκραν Πρι του Μονακό εκείνου του Πρωταθλήματος ο Ιταλός οδηγός της Ferrari Λορέντζο Μπαλντίνι ενεπλάκη σε ατύχημα όταν έχασε τον έλεγχο του μονοθεσίου του και έπεσε πάνω στον τοίχο. Μόλις τα σωστικά συνεργεία τον απεγκλώβισαν από τα συντρίμμια του μονοθεσίου του, μεταφέρθηκε αρχικά στο ιατρικό κέντρο της πίστας και στη συνέχεια στο νοσοκομείο, όπου παρά τις προσπάθειες των γιατρών υπέκυψε στα τραύματά του στις 10 Μαΐου και έφυγε από τη ζωή. Το Γκραν Πρι στο Μονακό τότε είχε 100 γύρους ενώ σήμερα έχει 78. Ήταν το μοναδικό Πρωτάθλημα που κέρδισε ο Νεοζηλανδός Ντένι Χιουλμ.
Εξωτερικοί σύνδεσμοι
1967 Κατηγορία:Μηχανοκίνητος αθλητισμός το 1967
Εμετουλάχ Σουλτάνα
Η Εμετουλάχ Σουλτάν (Οθ. Τούρκικα:امت الله سلطان) (Τούρκικα: Emetullah Sultan, 1701 - 19 Απριλίου 1727) ήταν κόρη του σουλτάνου Μουσταφά Β΄ της Οθωμανικής Αυτοκρατορίας.
Βιογραφία
Η Εμετουλάχ Σουλτάν γεννήθηκε το 1701 και ήταν κόρη του σουλτάνου Μουσταφά Β΄ και της Σεχσουβάρ Σουλτάν.Απο την πλευρά της μητέρας της είχε έναν αδελφό,τον Οσμάν Γ'. Σε ηλικία δυο ετών η Εμετουλάχ, στάλθηκε στο Παλιό Παλάτι μαζί με την μητέρα της, Σεχσουβάρ Σουλτάνα, μετά από την απομάκρυνση του πατέρα της από τον οθωμανικό θρόνο.
Το 1720, ο θείος της Αχμέτ Γ΄, κάλεσε στην Κωνσταντινούπολη τον κυβερνήτη της Μοσούλης, Σίρκε Οσμάν Πασά ως υποψήφιο γαμπρό για την Εμετουλάχ. Ο Σίρκε Οσμάν Πασάς έκανε δώρο στην Εμετουλάχ ένα διαμαντένιο δαχτυλίδι, ένα διαμαντένιο σταυρό και ένα ζευγάρι μαργαριταρένια σκουλαρίκια, ένω ο σουλτάνος έκανε δώρο 2000 χρυσό και ένα εξοπλισμένο άλογο. Ο γάμος τους έγινε στις 9 Σεπτεμβρίου 1720.
Μετά από ένα μεγαλοπρεπή γάμο και ένα ταξίδι σε διάφορες επαρχίες με τον Οσμάν, η Εμετουλάχ έμεινε χήρα μετά από τέσσερα χρόνια γάμου, καθώς ο Οσμάν απεβίωσε το 1724. Μαζί απέκτησαν μια κόρη, την Χιμπετουλάχ Χανίμ Σουλτάν. Η Χιμπετουλάχ παντρεύτηκε τον Χατζή Αλί Πασά.
Η Εμετουλάχ πέθανε στις 19 Απριλίου 1727 στην Κωνσταντινούπολη σε ηλικία 26 ετών, βρίσκεται θαμένη μέσα στον τουρμπέ της προγιαγιάς της,Βαλιντέ Τουρχάν Χατιτζέ Σουλτάν,στο Φατίχ Τζαμί.
Πηγές
Κατηγορία:Πριγκίπισσες της Οθωμανικής Αυτοκρατορίας
Σφιεντοσουάβα της Πολωνίας
Η Σφιεντοσουάβα της Πολωνίας ή Σφιεντοσουάβα Σφατάβα (πολωνικά: Świętosława Swatawa, τσεχικά: Svatava Polská) (περ. 1046-1048 - 1 Σεπτεμβρίου 1126) ήταν η τρίτη σύζυγος του Δούκα (αργότερα Βασιλιά) Βρατίσλαου Β΄ της Βοημίας και η πρώτη Βασίλισσα της Βοημίας από το 1085.
Καταγωγή
Η Σφιεντοσουάβα ήταν η κόρη του Δούκα Καζίμιρ Α΄ του Αποκαταστάτη και της συζύγου του, Μαρία Ντομπρονιέγκα του Κιέβου. Είχε σχέση με των Οίκο των Πρεμυσλιδών, την οικογένεια του μέλλοντα σύζυγό της, μέσω της προγιαγιάς της, Ντουμπράβκα της Βοημίας. Τα αδέρφια της, ο Μπολέσλαφ Β΄ ο Γενναιόδωρος και ο Βλάντισλαφ Α΄ Χέρμαν ήταν ηγέτες της Πολωνίας.
Γάμος με τον Βρατίσλαο
Ο Βρατίσλαος παντρεύτηκε τη Σφιεντοσουάβα το 1062, ένα χρόνο μετά το θάνατο της προηγούμενης δούκισσας, τη δεύτερη σύζυγο του Βρατίσλαου, Αδελαΐδα της Ουγγαρίας. Η πρώτη του σύζυγος, Μαρία, είχε πεθάνει μετά τη γέννηση του νεκρού παιδιού τους. Σύμφωνα με Γερμανούς ιστορικούς, η Σφιεντοσουάβα ήταν 15 ετών κατά τη στιγμή του γάμου τους, ενώ σύμφωνα με τον Όσβαλντ Μπάλτσερ, ήταν ηλικίας 19 έως 22 ετών.
Με αυτόν τον γάμο, η ουδετερότητα της Βοημίας εξασφαλίστηκε στην πολωνική-γερμανική σύγκρουση. Επιπλέον, ο Βρατίσλαος επέδειξε φιλικές σχέσεις με τον Μπολέσλαφ Β΄ τον Γενναιόδωρο, αλλά αργότερα αμφισβήτησαν τα τσεχικά-πολωνικά σύνορα.
Η πρώτη βασίλισσα της Βοημίας
Η νέα δούκισσα γέννησε τέσσερα παιδιά. Ο Βρατίσλαος είχε ήδη άλλα τέσσερα παιδιά. Ο νεότερος γιος, ο Σομπιέσλαφ, πιθανότατα γεννήθηκε το 1075. Οι γιοι της Βλαδίσλαος και Σομπιέσλαφ έγιναν δούκες στα ήσυχα χρόνια μετά το θάνατο του πατέρα τους, ενώ η κόρη της, Τζούντιθ, παντρεύτηκε τον Βίπρεχτ, τον σύμμαχο και φίλο του.
Υπάρχουν λίγες πληροφορίες για αυτή τη δούκισσα, αν και στέφθηκε μαζί με τον σύζυγό της ως Βασιλιάς και Βασίλισσα το 1085 από τον αρχιεπίσκοπο Έγκιλμπερτ. Βασίλευσαν για τα επόμενα επτά χρόνια.
Χήρα
Το 1092, η Σφιεντοσουάβα έμεινε χήρα και είδε έναν αγώνα για το θρόνο της Βοημίας μεταξύ των Πρεμυσλιδών. Το 1111, βοήθησε στις διαπραγματεύσεις μεταξύ του Βλαδίσλαου Α΄ και του Μπολέσλαφ Γ΄ του Στραβόστομου. Μετά το θάνατο του Βρατίσλαου, προσπάθησε να μαλακώσει τις συγκρούσεις μεταξύ των νεότερων γιων τους, Βλαδίσλαου και Σομπιέσλαφ.
Το 1125, ο ετοιμοθάνατος Βλάδισλαος Α΄ επιβεβαίωσε τον συγγενή του Όθωνα Β΄ τον Μέλα ως διάδοχό του, που ήταν επίσης η επιθυμία της συζύγου του Βλαδίσλαου, Ριτσέζα του Μπεργκ. Μόνο η παρέμβαση της μητέρας του άλλαξε την άποψή του και ο Βλαδίσλαος συμφιλιώθηκε με τον αδελφό του, Σομπιέσλαφ.
Η Σφιεντοσουάβα, που ήταν χήρα για τριάντα χρόνια, έζησε για να δει τη νίκη του γιου της Σομπιέσλαφ στη Μάχη του Χλούμετς και πέθανε τον Σεπτέμβριο του 1126.
Λέων ο Αφρικανός
Ο Χασάν μπιν Μοχάμεντ αλ-Ουαζάν αλ-Φασί (Hasan bin Muhammed al-Wazzan al-Fasi) (Χασάν, ο γιος του Μοχάμεντ του ζυγιστή από τη Φεζ) (Γρανάδα, 1488 – Τυνησία, 1554), γνωστός ως Λέων ο Αφρικανός, ήταν Ανδαλουσιανός διπλωμάτης και εξερευνητής, γνωστός για το έργο του, Descrittione dell'Africa (Περιγραφή της Αφρικής), στο οποίο περιγράφει τη γεωγραφία της Βόρειας Αφρικής.
Βιογραφία
Ο Χασάν μπιν Μοχάμεντ ανήκε σε μια επιφανή οικογένεια που ζούσε στη Γρανάδα μέχρι την κατάκτηση της από τους Καθολικούς Βασιλείς το 1492. Όταν η οικογένεια του Χασάν αναγκάστηκε σε εξορία, έφυγε από την Ιβηρική Χερσόνησο και εγκαταστάθηκε στην πόλη Φεζ του Μαρόκου, όπου ο Χασάν έζησε τα εφηβικά του χρόνια. Έλαβε υψηλή μόρφωση, ως γόνος εύπορης οικογένειας, και σπούδασε στο Πανεπιστήμιο Αλ Καραουίν της Φεζ, αποκτώντας τον τίτλο του <font color="#0645ad">ουλεμά (απόφοιτος ιερατικής σχολής που έχει το δικαίωμα να εργαστεί ως ιεροδικαστής).
Για μια μικρή περίοδο, ο Χασάν εργάστηκε σε ένα μαριστάν (νοσοκομείο και άσυλο), αλλά σύντομα εγκατέλειψε τη Φεζ για να συνοδέψει τον θείο του σε ένα διπλωματικό ταξίδι στο Μαγκρέμπ, στο Κάνο και στο Τιμπουκτού (εκείνη την εποχή ανήκε στην Αυτοκρατορία των Σονγκάι και ήταν ένα από τα σημαντικότερα πολιτιστικά και εμπορικά κέντρα της Αφρικής) και σε άλλες πόλεις της Δυτικής Αφρικής. Λίγα χρόνια αργότερα, ο Χασάν ταξίδεψε πολύ στη Μεσόγειο και επισκέφθηκε την Κωνσταντινούπολη, την Αίγυπτο, και πιθανώς τη Σαουδική Αραβία. Στα εικοσιπέντε του χρόνια, ενώ διέσχιζε τη Μεσόγειο, αιχμαλωτίστηκε από χριστιανούς ναυτικούς κοντά στην Κρήτη ή στο νησί της Τζέρμπα, οι οποίοι, γνωρίζοντας τη σοφία του, τον οδήγησαν στον Πάπα Λέοντα Ι', ο οποίος, το 1520, τον απελευθέρωσε και τον βάπτισε χριστιανό με το όνομα: Giovanni Leone di Medici (Ιωάννης Λέοντας των Μεδίκων), αλλά σύντομα έγινε γνωστός ως Λέων ο Αφρικανός.
Ο Πάπας του ζήτησε να κάνει μια επιτομή στην οποία θα παρουσίαζε όλα όσα γνώριζε για την Αφρική. Έτσι, ο Λέων ο Αφρικανός, έγραψε στην ιταλική γλώσσα, το πιο σημαντικό του έργο: Della descrittione dell'Africa et delle cose notabli che ivi sono (Περιγραφή της Αφρικής και των εκεί σημαντικών πραγμάτων). Τόσο σημαντικό ήταν αυτό το έργο, που για πολύ καιρό δεν υπήρχε άλλο κείμενο στη Δύση, που να μιλάει για το Σουδάν.